Unnur Orradóttir Ramette afhenti í gær Arthur Peter Mutharika forseta Malaví trúnaðarbréf sitt sem sendiherra Íslands í Malaví , með aðsetur í Úganda . Malaví er elsta samstarfsþjóð Íslands í þróunarsamvinnu en á nýliðinu ár voru liðin þrjátíu ár liðin frá því samstarfið hófst . Malaví er meðal allra fátækustu ríkja heims . Þar búa nú um 18 milljónir íbúa og fjölgar ört , eins og í mörgum öðrum Afríkuríkjum . Ísland leggur ríka áherslu á aðefla grunnþjónustu og getu héraðsstjórnvalda í Mangochi til að veita heilsugæslu , menntun og aðgang að hæfu drykkjarvatni til rúmlega milljóníbúa héraðsins . Verkefnið hefur leitt til þess að dregið hefur úr mæðra - og barnadauða og vatnsbornum sjúkdómum í héraðinu og skólasókn barna hefur aukist . Mannréttindi og kynjajafnrétti eru í heiðri höfð í þróunarsamvinnuverkefnum Íslands í Malaví , rétt eins og í allri utanríkisstefnu Íslands . Sendiherra vakti sérstaka athygli á þessum áherslum , þar með talið réttindum hinsegin fólks í ræðu sinni til forsetans . Fyrir tæpu ári fór Guðlaugur Þór Þórðarson utanríkisráðherra í opinbera heimsókn til Malaví og hér er innslag frá þeirri heimsókn . Umdæmi sendiráðs Íslands í Kampala , Úganda nær einnig til Kenya , Eþíópíu , Namibíu , Djíbútí , Suður-Afríku , Afríkusambandsins í Addis Ababa og Umhverfisstofnunar Sameinuðu þjóðanna í Næróbí . Lilja Dóra Kolbeinsdóttir er staðgengill sendiherra Íslands í Lilongwe , höfuðborg Malaví og Kristjana Sigurbjörnsdóttir er verkefnisstjóri þróunarsamvinnu Íslands .